Държавен вестник, бр. 24, 2016 г., стр. 51

БРОЙ  24	
Д Ъ Р Ж А В Е Н  В Е С Т Н И К 	
СТР.  51  
2. Дейностите и услугите в обхвата по т. 1.4 
се осъществяват незабавно или се планират за 
изпълнение в зависимост от развитието, тежестта 
и остротата на съответното заболяване и опре­
деления диагностично-лечебен план.
Амбулаторна процедура № 37
„Еднофотонна емисионна компютърна томо-
графия с компютърна томография – SPECT/CT 
на хибриден скенер“
1 .  О б х в а т :
1.1. Амбулаторната процедура включва ди­
агностични дейности и услуги, предоставяни 
на задължително здравноосигурени лица със 
заболявания или състояния, налагащи извърш­
ването на еднофотонната емисионна компютърна 
томография – компютърна томография (EЕКТ/
КТ) (SPECT/CT).
1.2. Амбулаторната процедура включва дей­
ности и услуги по т. 1.1 от обхвата на меди­
цинската специалност „Нуклеарна медицина“, 
осъществявана най-малко на второ ниво на 
компетентност, съгласно медицински стандарт 
„Нуклеарна медицина“.
1.3. Основни процедури по МКБ-9 КМ: 92.18. 
1.4. Диагностични дейности и услуги в хода 
на амбулаторната процедура: 
1.4.1. Оценка на медицинската необходимост 
от осъществяване на изследването от лекарска 
консултативна комисия в лечебното заведение, 
извършващо процедурата, за:
1.4.1.1. подпомагане на диагнозата, N-и M- ста­
диране на онкологичните заболявания, проследя­
ване ефекта от проведеното лечение, рестадиране 
(визуализиране на рецидив и/или метастатичен 
процес), определяне прогнозата на заболяването;
1.4.1.2. функционална и морфологична ди­
агностика на заболяванията на щитовидната 
и паращитовидната жлеза, скелета, сърцето, 
мозъка, белия дроб, бъбреците, визуализиране 
и локализиране на възпалителен процес и други 
заболявания;
1.4.1.3. визуализиране и локализиране на 
сентинелни лимфни възли;
1.4.1.4. дозиметрично планиране на болни с 
онкологични заболявания за целите на лъчеле­
чението.
1.4.2. Извършване на образно изследване с 
помощта на хибридния образен метод „Едно­
фотонната емисионна компютърна томогра­
фия – компютърна томография (EЕКТ/КТ) 
(SPECT/CT)“.
1.4.3. Документиране и предоставяне на резул­
татите от проведеното изследване на пациента.
1.5. Диагностични и лечебни дейности и услуги 
при приключване на амбулаторната процедура:
1.5.1. Контрол на здравното състояние на 
пациента и медицинско заключение за липса на 
медицински риск от приключване на процедурата.
1.5.2. Предоставяне на пациента на инфор­
мация за резултатите от извършено изследване.
2. Дейностите и услугите в обхвата по т. 1.4 
се осъществяват незабавно или се планират за 
изпълнение в зависимост от развитието, тежестта 
и остротата на съответното заболяване и опре­
деления диагностично-лечебен план.
Амбулаторна процедура № 38
„Амбулаторно наблюдение и проследяване на 
терапевтичния отговор при пациенти, получа­
ващи скъпоструващи лекарствени продукти по 
реда на чл. 78, ал. 2 ЗЗО“ 
1 .  О б х в а т :
1.1. Амбулаторната процедура включва диаг­
ностични, лечебни и рехабилитационни дейности 
и услуги, предоставяни на задължително здрав­
ноосигурени лица със заболявания по МКБ-10, 
получаващи скъпоструващи лекарствени продук-
ти по реда на чл. 78, ал. 2 ЗЗО 
1.2. Диагностични, лечебни и рехабилитацион­
ни дейности и услуги по време на процедурата:
1.2.1. Започване на терапия със скъпострува­
щи лекарствени продукти, опускани по реда на 
чл. 78, ал. 2 ЗЗО:
1.2.1.1. Запознаване с медицинската докумен­
тация за здравното състояние и провежданото 
лечение на пациента.
1.2.1.2. Избор на лекарствени продукти и 
изследвания при започване на терапия със скъ­
поструващи лекарствени продукти, опускани по 
реда на чл. 78, ал. 2 ЗЗО. 
1.2.1.3. Информиране на пациента и получа­
ване на съгласие с изискванията за започване 
на лечението със скъпоструващи лекарствени 
продукти, опускани по реда на чл. 78, ал. 2 ЗЗО. 
1.2.1.4. Назначаване на терапия при спазване 
на показанията и възрастовите ограничения съ­
образно кратките характеристики на лекарстве­
ните продукти, утвърдени по реда на Закона за 
лекарствените продукти в хуманната медицина.
1.2.1.5. Определяне на схема на лечение и 
периодичност на контролните прегледи.
1.2.2. Продължаване на терапия със скъпо­
струващи лекарствени продукти, опускани по 
реда на чл. 78, ал. 2 ЗЗО:
1.2.2.1. Запознаване с медицинската доку­
ментация за здравното състояние, назначената 
терапевтична схема и резултатите от провежда­
ното лечение на пациента, в т. ч. на настъпила 
подозирана нежелана лекарствена реакция.
1.2.2.2. Информиране на пациента за ре­
зултатите от проведеното до момента лечение 
и получаване на съгласие с изискванията за 
продължаване на лечението със скъпострува­
щи лекарствени продукти, опускани по реда на 
чл. 78, ал. 2 ЗЗО. 
1.2.2.3. Продължаване или корекция на терапи­
ята при спазване на показанията и възрастовите 
ограничения съобразно кратките характеристики 
на лекарствените продукти, утвърдени по реда 
на Закона за лекарствените продукти в хуман­
ната медицина.
1.2.2.4. Потвърждаване или определяне на 
нова схема на лечение и периодичност на кон­
тролните прегледи.
1.3. Диагностични, лечебни и рехабилитаци­
онни дейности и услуги при приключване на 
процедурата: 
1.3.1. Оценка на потребностите от диагнос­
тични, лечебни и рехабилитационни дейности и 
услуги след приключване на процедурата:
1.3.1.1. Контролни прегледи и изследвания.
1.3.1.2. Хигиенно-диетичен режим.